Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 876

8. ÁTVÉTELI VIZSGÁLAT ÉS ELLENÕRZÉS M.063. Az Engedélyes határozza meg, mely tevékenységtípusoknál van szükség formális ellenõrzésre. Eljárásrendben kell elõírni mikor és milyen ellenõrzést kell végezni az egyes tevékenységeknél. Az ellenõrzés típusa lehet a szállító ellenõrzése, folyamat közbeni, vég- és átvételi ellenõrzés, valamint karbantartás és üzem közbeni ellenõrzés. M.064. Az ellenõrzési folyamatba adminisztratív szabályozást és állapotjelzést kell beépíteni. Ezeket az elõírt ellenõrzés véletlenszerû elmulasztásának, illetõleg a nem megfelelõ termék vagy folyamat alkalmazásának megakadályozása érdekében kell használni. M.065. Az ellenõrzési folyamatban elõírt feladatokat végrehajthatja a tevékenységért felelõs vagy más szervezeti egység, illetõleg a felelõs szervezettõl független külsõ intézmény is. A munkát végzõk ellenõrizzék saját munkájukat, biztosítva, hogy elérték a kitûzött minõségi célokat, azonban nem végezhetik saját munkájuk átvételi ellenõrzését. Az átvételi ellenõrzést végzõ személyek rendelkezzenek a szükséges mûszaki felkészültséggel és felhatalmazással. M.066. Az ellenõrzés helyes tervezését a Vezetõségnek kell biztosítani. A tervezés során figyelembe kell venni a termék jellemzõit, a munkafolyamatot, az ellenõrzési módszereket, a tanúsítási és visszatartási pontokat, az elfogadási kritériumokat, valamint az ellenõrzési feladatokat ellátó személyeket vagy szervezetet. M.067. Megfelelõ vizsgálatokat kell végezni annak bizonyítására, hogy a termék vagy folyamat az elvárt módon fog mûködni. A vizsgálati folyamat tartalmazza a gyártómûvi próbákat, a beépítést megelõzõ próbákat, üzembe helyezési és mûködési vizsgálatokat, átalakítás és karbantartás utáni vizsgálatokat. A vizsgálatokat a tevékenységért felelõs szervezeti egység vagy más szervezet végezheti. M.068. Minden vizsgálatot meghatározott és jóváhagyott vizsgálati követelmények és átvételi kritériumok alkalmazásával kell végrehajtani. Ezeket az eredeti tervezõ szervezet vagy egy mûszakilag kompetens, és a vizsgált terméket vagy folyamatot jól ismerõ tervezõ intézet határozza meg. M.069. A vizsgálati eljárás tartalmazzon adminisztratív szabályozást és állapot jelzéseket az elõírt vizsgálat elmulasztásának, illetõleg a termék vagy folyamat elfogadását megelõzõ használatbavételének elkerülése érdekében. M.070. A vezetõség igényelje, hogy vizsgálati elõírásokat készítsenek és azokat alkalmazzák. Az elõírások tartalmazzanak feltételrendszert, mûszaki és biztonsági utasításokat, a vizsgálati adatok teljességét és pontosságát, a vizsgáló és adatrögzítõ berendezések típusát és használatát, kalibrálási adatokat, a visszatartási pontok kijelölését, vizsgálati körülményeket és átvételi követelményeket.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes